1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52
Chapter 13
TUHAN meufeureuman ubak ulôn geuyue jak bloe ija krong paneuk nibak lineun dan geuyuengui ija nyan ubak ulôn, teuma ija nyan hana jeuet ulôn ceulob lam ié.
2 Dan laju ulôn jak bloe ija lineun paneuk nyan, óh lheueh nyan laju lôn ngui.
3 Óh lheueh nyan TUHAN meufeureuman lom ubak ulôn lagée nyoe,
4 "Tajak kheueh laju ubak Krueng Efrat, dan tasöm laju ija krong paneuk nyan lam luengkiek batée."
5 Dan lagée nyang ka geupeurintah lé TUHAN nyan laju ulôn jak peubuet hainyan deungon ulôn söm ija krong paneuk nyan nibak Krueng Efrat.
6 Napadub treb teuma óh lheuehnyan TUHAN geuyue lom ubak ulôn mangat lônjak lom ubak Krueng Efrat keu lôn jakcok ija krong paneuk nyan.
7 Dan laju lôn jak keunan dan lôn peuteubiet laju ija krong paneuk nyang ka ulôn söm nyan. Dan teunyata ija nyan ka lumpok, dan meubacutpi hana jeuet ngui le.
8 Laju TUHAN meufeureuman lom ubak ulôn, kheun Gobnyan,
9 "Meunan kheueh cara jih Ulôn peubuet ateueh ureuëng Yehuda dan peududuek Yerusalem. Ulôn kupeuhanco sombong ngon angkôh awaknyan nyang ka lewat bataih nyan.
10 Bansa nyang jeuhet nyoe lumpah that kreueh ulée dan hánjitem taát ubak Ulôn. Awaknyan jimeuiébadat dan meubakti ubak ilah-ilah nyang laén. Nyang kheueh sabab jih awaknyan jeuet lagée ija krong paneuk nyang hana meuguna nyan.
11 Lagée ija krong paneuk nyang teu ikat khong that nibak keuieng ureuëng nyang ngui, meunan kheueh Ulôn meuharab beujeuet ureuëng Israel dan Yehuda teu ikat krab that nibak Ulôn. Deungon lagéenyan awaknyan jeuet keu umat Lôn nyang teupeujeuet nan Ulôn teupujoe dan jihoreumat. Teuma, awaknyan hánjitem seutôt Ulôn."
12 TUHAN Po teu Allah meufeureuman ubak ulôn, "Yeremia, neupeusampoe laju peusan Ulôn ubak ureuëng Israel bahwa tieb-tieb guci teumpat anggô harôh jipasoe peunoh deungon ié anggô. Awaknyan jijaweueb, 'Ék kheueh hana kamoe teupeue bahwa tieb-tieb guci harôh peunoh teupaso ngon ié anggô?'
13 Dan tapeugah kheueh ubak awaknyan bahwa ureuëng-ureuëng di nanggroe nyoe, raja-raja keuturonan Nabi Daud, dumna imeum, nabi, dan banmandum peunduduek Yerusalem Lôn pasoe peunoh deungon anggô sampoe mabök.
14 Laju awaknyan Lôn antok sidroe ngon nyang laén. Tuha ngon muda Lôn peubuet bandum lagée nyan hana Lôn bri amphon. Awaknyan Lôn peubinasa hana Lôn wéueh. Ulôn, TUHAN, ka Lôn peugah hana."
15 He umat Israel, TUHAN ka geupeugah haba! Bék sombong, deungoe peue nyang geupeugah!
16 TUHAN Po teu Allah gata harôh gata peu agong sigohlom Gobnyan geupeuteuka seupôt, dan gaki gata meugantoh nibak gunong-gunong, sigohlom trang nyang gata harab geuubah nyan jeuet keu seupôt.
17 Meunyoe gata beu oe tadeungoe nyan, ulôn kumo deungon seungab-seungab. Deungon rasa seudeh ngon pilu lôn peuba-e keu angkôhan gata. Ié mata lôn roe meulangue sabab umat TUHAN jiangkot sibagoe ureuëng nyang teuteun.
18 TUHAN meufeureuman ubak ulôn, "Yue laju raja dan peureumaisuri jitron nibak takhta jih, sabab mahkota gobnyan nyang tari ka rhot nibak ulée.
19 Banda-banda Yehuda di bagian seulatan teungoh jikeupong, dan hana ureuëng nyang hase ji heuntam keupongan nyan. Banmandum ureuëng Yehuda ka geuangkot u teumpat nyang teuböih."
20 TUHAN meufeureuman ubak peunduduek Yerusalem, "Ngieng kheueh nyoe! Musoh-musoh gata teungoh jijak nibak utara! Dipat kheueh ureuëng nyang harôh gata lindong dan nyang that-that gata peubangga nyan.
21 Peue nyang gata peugah meunyoe ureuëng-ureuëng nyang gata peubuet ateueh jih sibagoe ureuëng tawanan gata jipeutaloe dan jikuasa ateueh gata? Pasti gata meurasa sakét lagée ureuëng inong nyang teungoh peulahé aneuëk.
22 ">
22 Mungken gata teumanyong lam até pakon banmandum nyan rhot u ateueh gata, pakon peukayan gata jipriek-priek dan gata jipeukosa. Tateupeue kheueh bahwa nyan teujadi sabab desya gata ka lumpah that raya.
23 Peu kheueh hase ureuëng itam teu ubah hi kulet jih jeuet keu ureuëng putéh, atawa rimueng teupeugadôh kureng jih? Teuntée hana! Meunan kheueh deungon gata nyang ka lazem tapeubuet jeuhet hana mungken tapeubuet nyang jroh.
24 Ulôn kupeucrebre gata lagée sikeum nyang jiyueb lé angén di padang pasi.
25 Nyan kheueh naseb gata nyang ka Ulôn peuteuntée sabab gata ka tatuwoe keu Ulôn, dan ka tapeucaya ubak ilah-ilah nyang peuleusu.
26 Ulôn keudroe kupriék peukayan nyang na nibak gata mangat gata teulon ngon malée.
27 Ulôn ka Lôn ngieng gata tapeubuet hai-hai nyang Lôn banci. Ulôn ka Lôn ngieng gata tatiyeub ilah-ilah nyang laén di bukét dan di ladang, lagée sidroe ureuëng agam nyang pungoe ubak peurumoh ureuëng laén dan lagée guda agam meunafsu keu guda inong. Peunduduek Yerusalem, ceulaka kheueh gata! Pajan gata beubaih nibak banmandum keujeuhetan?"
Wordproject® is a registered name of the International Biblical Association, a non-profit organization registered in Macau, China.